pythainlp/thai-financial-dataset huggingface dataset:
ส่วนที่ 1

ข้อมูลสรุป (Executive Summary)

บริษัท ไทยยูเนี่ยน โฟรเซ่น โปรดักส์ จำกัด (มหาชน) "TUF" มีการลงทุนในบริษัทย่อย 11 แห่ง
และบริษัทร่วม 2 แห่ง
โดยประกอบธุรกิจหลักเป็นผู้ผลิตและส่งออกอาหารทะเลแช่แข็งและอาหารทะเลบรรจุกระป๋อง
นอกจากนี้ ยังครอบคลุมธุรกิจด้านอาหารสำเร็จรูปและอาหารว่าง รวมถึงผัก ผลไม้บรรจุกระป๋อง
และธุรกิจที่เกี่ยวเนื่อง เช่น สิ่งพิมพ์ บรรจุภัณฑ์ ตลอดจนธุรกิจด้านพาณิชย์อิเล็คทรอนิคส์
อย่างไรก็ตาม ในปี 2544 บริษัทได้เพิ่มสัดส่วนการลงทุนใน บจ.ไทร-ยูเนี่ยน ซีฟู้ดส์ จากร้อยละ
50 เป็นร้อยละ 100 เนื่องจากบริษัทดังกล่าวมีเครื่องหมายการค้าที่มีชื่อเสียงและเป็นที่ยอมรับ
ในประเทศสหรัฐอเมริกา คือ "ชิคเก้นออฟเดอะซี" (Chicken of the Sea)

บริษัทและบริษัทย่อยมีกลยุทธ์ทางการตลาดหลายด้านด้วยกัน
โดยจะเน้นด้านการผลิตสินค้าที่ได้มาตรฐาน มีคุณภาพสูง
ด้วยเครื่องจักรที่มีประสิทธิภาพและเทคโนโลยีการผลิตสินค้าที่ดี
ประกอบกับระบบการตรวจสอบคุณภาพสินค้าทุกขั้นตอน
ทั้งนี้กลุ่มบริษัทยังมีห้องเย็นซึ่งใช้เก็บวัตถุดิบและสินค้าสำเร็จรูปขนาดใหญ่ถึง 30,900 ตัน
สินค้าของกลุ่มบริษัทได้ส่งไปจำหน่ายให้กับลูกค้าหลายประเทศทั่วโลก เช่น สหรัฐอเมริกา ญี่ปุ่น
สหภาพยุโรป เป็นต้น
ทำให้ฐานลูกค้ากว้างและสามารถลดความเสี่ยงจากสภาวะเศรษฐกิจในบางประเทศได้

ในส่วนของวัตถุดิบที่นำเข้าจากต่างประเทศ
กลุ่มบริษัทจะทำการสั่งวัตถุดิบร่วมกันเพื่อให้ได้ปริมาณสั่งซื้อจำนวนมาก
ซึ่งจะมีผลในการต่อรองกับผู้จำหน่าย โดยจะสั่งซื้อจากผู้จับปลาโดยตรง และผ่านทางบริษัทนายหน้า
ส่วนวัตถุดิบที่สั่งซื้อภายในประเทศ กลุ่มบริษัทจะสั่งซื้อจากหลายพื้นที่ครอบคลุมทั่วประเทศ
เพื่อให้มั่นใจว่ามีจำนวนวัตถุดิบเพียงพอต่อการผลิต

ด้านโครงสร้างเงินทุนของบริษัท บริษัทมีทุนจดทะเบียน 869 ล้านบาท เรียกชำระแล้ว 749
ล้านบาท แบ่งเป็นหุ้นสามัญ 869,090,950 หุ้น มูลค่าที่ตราไว้หุ้นละ 1 บาท ทั้งนี้ในปี 2542
บริษัทได้มีการออกหุ้นกู้แปลงสภาพจำนวน 1,650,000 หน่วย หน่วยละ 1,000 บาท
โดยมีอัตราดอกเบี้ยคงที่ร้อยละ 3.00 ต่อปี และเมื่อวันที่ 28 ธันวาคม 2544
ผู้ถือหุ้นกู้แปลงสภาพได้แสดงเจตจำนงขอแปลงสภาพหุ้นกู้ทั้งหมดในราคา 15 บาทต่อ 1 หุ้นสามัญ
รวมแปลงสภาพเป็นหุ้นสามัญได้จำนวน 110,000,000 หุ้น
และตามที่บริษัทได้จดทะเบียนเพิ่มทุนเพื่อรองรับการแปลงสภาพดังกล่าวไว้ก่อนแล้ว ดังนั้น
ทุนจดทะเบียนจึงคงเดิม แต่มีผลทำให้ทุนชำระแล้ว ณ วันที่ 6 กุมภาพันธ์ 2545 เปลี่ยนจากเดิม
749 ล้านบาทเป็น 859 ล้านบาท

ข้อมูลทางการเงิน โดยสรุป

  ----------------------------------- ----------- ----------- -----------
                                      2544        2543        2542

  รายได้จากการขาย (ล้านบาท)             35,324      19,120      19,581

  รายได้รวม (ล้านบาท)                   35,887      19,796      20,229

  กำไรขั้นต้น (ล้านบาท)                   5,797       3,042       3,314

  สินทรัพย์รวม (ล้านบาท)                  18,097      10,915      9,898

  หนี้สินรวม (ล้านบาท)                    9,451       3,240       3,277

  ส่วนของผู้ถือหุ้น (ล้านบาท)                7,839       7,012       6,182

  กำไรต่อหุ้น (บาท)                      2.01        2.04*       2.46*

  เงินปันผล (บาท)                       1.23        1.02*       1.20*

  มูลค่าหุ้นตามบัญชี (บาท)                  10.46       9.34*       8.25*
  ----------------------------------- ----------- ----------- -----------

* ปรับมูลค่าหุ้นสามัญที่ตราไว้ เป็น 1 บาท เพื่อใช้เปรียบเทียบกับปี 2544
รายละเอียดเกี่ยวกับกรรมการของบริษัทย่อย

+----------------------------+-------------+-------------+------------+
| รายชื่อบริษัทย่อย*              | บจ          | บมจ         | บ          |
|                            | .ไทยรวมสินพัฒ | .สงขลาแคนนิ่ง | จ.ไทยยูเนี่ยน |
| รายชื่อกรรมการ               | นาอุตสาหกรรม |             | ซีฟู้ด        |
+----------------------------+-------------+-------------+------------+
| นายไกรสร จันศิริ              | XX          | //          | /          |
+----------------------------+-------------+-------------+------------+
| นายธีรพงศ์ จันศิริ              | //          | //          | XX         |
+----------------------------+-------------+-------------+------------+
| นายไพบูลย์ พานิชชีวะ           | /           |             |            |
+----------------------------+-------------+-------------+------------+
| นายชาน ฮอน กิต              | //          |             | X          |
+----------------------------+-------------+-------------+------------+
| นายเชง นิรุตตินานนท์           | //          | XX          |            |
+----------------------------+-------------+-------------+------------+
| นายชวน ตั้งจันสิริ              | //          | //          | /          |
+----------------------------+-------------+-------------+------------+
| นายฤทธิรงค์ บุญมีโชติ           |             |             | //         |
+----------------------------+-------------+-------------+------------+
| นายประเสริฐ บุญมีโชติ          |             |             | /          |
+----------------------------+-------------+-------------+------------+
| นางสาวอรวรรณ ศิริวราสันต์      |             |             | //         |
+----------------------------+-------------+-------------+------------+
| นายถวิล นันทธีโร              |             |             | //         |
+----------------------------+-------------+-------------+------------+
| นางสาวจุฑามาศ โปราณานนท์     | /           |             |            |
+----------------------------+-------------+-------------+------------+
| นายมนัส ตั้งจันสิริ              | /           |             |            |
+----------------------------+-------------+-------------+------------+
| นายชาน ชู วิง                | /           | /           |            |
+----------------------------+-------------+-------------+------------+
| นางอรรถพันธ์ มาศรังสรรค์       |             | //          |            |
+----------------------------+-------------+-------------+------------+
| นางวิไลรัตน์ คุณาวัฒโนทัย        |             | //          |            |
+----------------------------+-------------+-------------+------------+
| นายชาน ติน ชู                | /           |             |            |
+----------------------------+-------------+-------------+------------+
| นางสาวสมศรี เอนกศรีสุดวุฒิ      |             | /           |            |
+----------------------------+-------------+-------------+------------+

หมายเหตุ XX = ประธานกรรมการ X = ประธานกรรมการบริหาร // = กรรมการบริหาร / =
กรรมการ

* เฉพาะบริษัทย่อยที่มีนัยสำคัญ (มีรายได้เกินกว่าร้อยละ 10
ของรายได้รวมตามงบกำไรขาดทุนรวมของปีบัญชีล่าสุด) *
6. โครงการในอนาคต

ในช่วงหลายปีที่ผ่านมา บริษัทได้ใช้กลยุทธ์ควบและซื้อหรือครอบงำกิจการ (Merger &
Acquisition)
ทำให้กลุ่มบริษัทไทยยูเนี่ยนมีขนาดที่ใหญ่ขึ้นอย่างรวดเร็วโดยเฉพาะการลงทุนเพิ่มใน บริษัท
ไทร-ยูเนี่ยน ซีฟู้ดส์ จำกัด ซึ่งเป็นเจ้าของแบรนด์เนมที่มีชื่อเสียงและเป็นที่ยอมรับคือ
ชิคเก้นออฟเดอะซี ดังนั้นในปี 2545 บริษัทจะชะลอการลงทุนเพิ่มเติม
แต่จะเน้นการบริหารและพัฒนาบริษัทที่มีอยู่ให้เกิดผลตอบแทนแก่บริษัทและผู้ลงทุนอย่างสูงสุดภายในระยะเวลาอันสั้น
โดยมุ่งเน้นที่จะรักษารายได้ให้มีอัตราการเติบโตไม่ต่ำกว่าร้อยละ 10
ต่อปีในรูปของเงินเหรียญสหรัฐ
รวมถึงการรักษาคุณภาพของสินค้าเดิมและเพิ่มสินค้าใหม่ออกสู่ตลาดเพื่อสร้างความหลากหลายของผลิตภัณฑ์
ตลอดจนการวางแผนและบริหารการผลิตให้เกิดประสิทธิผลสูงสุดโดยมีต้นทุนการผลิตที่ต่ำสุด
โดยเฉพาะการติดตามผลของต้นทุนที่จะประหยัดได้ปีละประมาณ 110 ล้านบาท
จากการหยุดการผลิตในโรงงานแห่งหนึ่งในรัฐแคลิฟอร์เนียที่มีศักยภาพในการผลิตที่ต่ำของบริษัท
ไทร-ยูเนี่ยน ซีฟู้ดส์ จำกัด

การลงทุนเพิ่มในบริษัท ไทร-ยูเนี่ยน ซีฟู้ดส์ จำกัด ทำให้บริษัท ไทยยูเนี่ยน โฟรเซ่น โปรดักส์
จำกัด(มหาชน) เป็นที่สนใจของผู้ลงทุนทั้งในประเทศและต่างประเทศ
บริษัทจึงตระหนักถึงความสำคัญของการเปิดเผยข้อมูลแก่ประชาชนและผู้ถือหุ้นเป็นอย่างยิ่ง
โดยเฉพาะการเปิดเผยข้อมูลที่ถูกต้องและทันต่อเหตุการณ์
รวมถึงการให้ผู้ลงทุนเข้าซักถามข้อมูลกับผู้บริหารได้อย่างเป็นกันเองตลอดมา

อีกทั้งบริษัทมีธุรกิจทั้งส่วนที่ได้รับการส่งเสริมและไม่ได้รับการส่งเสริมการลงทุน(BOI)
ซึ่งในส่วนที่ขยายการลงทุนในปี 2544
ส่วนใหญ่จะได้รับสิทธิประโยชน์ในการยกเว้นภาษีเงินได้นิติบุคคลเป็นระยะเวลา 8 ปี
บริษัทตระหนักถึงความสำคัญของสิทธิดังกล่าวเป็นอย่างยิ่ง
จึงมุ่งมั่นที่จะบริหารธุรกิจให้ได้รับประโยชน์ทางภาษีที่ประหยัดได้ให้มากที่สุดภายใต้กรอบข้อบังคับของบัตรส่งเสริมการลงทุน

นอกจากนี้ในปี 2545 บริษัทมีแผนที่จะลดระดับสินค้าคงเหลือให้มีอยู่น้อยที่สุด
แต่สามารถรองรับกับความต้องการของลูกค้าได้มากที่สุด
ซึ่งจะทำให้บริษัทมีเงินทุนหมุนเวียนเพิ่มมากขึ้นและมีหนี้สินลดลง
แผนดังกล่าวเป็นส่วนหนึ่งที่ทำให้ฝ่ายบริหารตัดสินใจที่จะจ่ายเงินปันผลมากขึ้นและบ่อยครั้งขึ้น
โดยกรรมการบริษัทได้มีมติอนุมัติให้บริษัทจ่ายเงินปันผลปีละ 2 ครั้ง จากผลการดำเนินงานตั้งแต่ปี
2545 เป็นต้นไป ซึ่งจะทำให้ผู้ลงทุนได้รับผลตอบแทนจากการลงทุนเร็วขึ้น และช่วยให้บริษัทสามารถ
บริหารเงินได้อย่างมีประสิทธิภาพมากยิ่งขึ้น
และเนื่องจากการดำเนินธุรกิจส่วนใหญ่อยู่ในรูปเงินเหรียญสหรัฐ
บริษัทได้ตระหนักถึงความเสี่ยงจากความผันผวนของค่าเงิน
จึงได้ป้องกันความเสี่ยงโดยการทำสัญญาซื้อขายเงินตราต่างประเทศล่วงหน้า
ดังนั้นภายใต้การบริหารเงินที่ระมัดระวังทำให้บริษัทได้รับผลกำไรจากอัตราแลกเปลี่ยนมากพอสมควรโดยมิได้ทำการเก็งกำไรใดๆ
ส่วนความผันผวนของราคาวัตถุดิบซึ่งเป็นสิ่งที่บริษัทไม่สามารถควบคุมได้นั้นยังคงเป็นปัจจัยสำคัญในการบริหารต้นทุนการผลิต
ดังนั้นบริษัทจึงพยายามที่จะควบคุมและบริหารประสิทธิภาพการผลิตในส่วนที่สามารถควบคุมได้เช่น
การควบคุมคุณภาพสินค้าที่ผลิต รวมถึงการคงไว้ซึ่งนโยบายการประหยัด
และการใช้นโยบายต้นทุนแบบราคาวัตถุดิบบวกด้วยกำไรขั้นต้น (Cost Plus Basis)
ด้วยเหตุนี้เองที่ทำให้บริษัทมีผลกำไรจากการดำเนินงานเสมอมาไม่ว่าจะอยู่ในภาวะเศรษฐกิจใดๆ
ก็ตาม
การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

1)  งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

2)  บริษัทได้จัดให้มีระบบการเปิดเผยข้อมูลที่ดี เพื่อให้แน่ใจว่า
    บริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

3)  บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน (ฉบับปรับปรุงตาม COSO
    Integrated) ณ วันที่ 21 กุมภาพันธ์ 2560
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้ เพื่อเป็นหลักฐานว่า
เอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว บริษัทได้มอบหมายให้
นางปะราลี สุขะตุงคะ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางปะราลี สุขะตุงคะ กำกับไว้ บริษัทจะถือว่า
ไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายไกรสร จันศิริ ประธานกรรมการ
............................………...............

2. นายชวน ตั้งจันสิริ กรรมการบริหาร
............................…….…..............

ผู้รับมอบอำนาจ

นางปะราลี สุขะตุงคะ เลขานุการบริษัทและผู้จัดการฝ่ายสำนักประธานเจ้าหน้าที่บริหาร
............................………...............
รายละเอียดเกี่ยวกับรายการประเมินราคาทรัพย์สิน

สำหรับปีที่ผ่านมา
บริษัทและบริษัทย่อยไม่มีการประเมินและตีราคาทรัพย์สินใหม่ในระหว่างรอบระยะเวลาบัญชี
แต่อย่างไรก็ตาม ทุกวันสิ้นรอบระยะเวลารายงาน หรือเมื่อมีข้อบ่งชี้ของการด้อยค่า
บริษัทและบริษัทย่อยจะทำการประเมินการด้อยค่าของที่ดิน
อาคารและอุปกรณ์หรือสินทรัพย์ไม่มีตัวตนอื่นของบริษัทและบริษัทย่อย
หากมีข้อบ่งชี้ว่าสินทรัพย์ดังกล่าวอาจด้อยค่า
และจะทำการประเมินการด้อยค่าของค่าความนิยมและสินทรัพย์ไม่มีตัวตนที่มีอายุการให้ประโยชน์ไม่ทราบแน่นอนเป็นรายปี
บริษัทและบริษัทย่อยรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้มูลค่าที่คาดว่าจะได้รับคืนหมายถึง
มูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
ในการประเมินมูลค่าจากการใช้สินทรัพย์
บริษัทและบริษัทย่อยประมาณการกระแสเงินสดในอนาคตที่กิจการคาดว่า
จะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
ในการประเมินมูลค่ายุติธรรมหักต้นทุนในการขาย
บริษัทและบริษัทย่อยใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

นอกจากนี้ ผู้สอบบัญชี (Pwc) ยังได้ประเมินและทดสอบข้อสมมติฐานที่ใช้ในการประมาณการ
วิธีการประมาณการ ต้นทุนทางการเงินเฉลี่ย (Weighted Average Cost of Capital:
WACC) อัตราค่าธรรมเนียมการใช้สิทธิ และข้อมูลต่างๆ ที่เกี่ยวข้อง
โดยการเปรียบเทียบกับข้อมูลภายนอกและข้อมูลในอดีต เช่น
การคาดการณ์อัตราการเติบโตของตลาด
และวิเคราะห์ความอ่อนไหวของส่วนต่างจากการประเมินมูลค่าของหน่วยสินทรัพย์ที่ก่อให้เกิดเงินสด
โดยประเมินว่าหากข้อสมมติฐานเปลี่ยนแปลงไปจากที่กำหนดไว้แล้วจะส่งผลให้มูลค่าตามบัญชี
(Carrying amount) มีจำนวนสูงกว่ามูลค่าที่คาดว่าจะได้รับคืน (Recoverable amount)
หรือไม่ และประเมินความแม่นยำของผู้บริหารในการประมาณการข้อสมมติฐานและข้อมูลต่างๆ
ที่เกี่ยวข้องที่เกิดขึ้นในอดีต
รายละเอียดเกี่ยวกับหัวหน้างานผู้ตรวจสอบภายในและหัวหน้างานกำกับดูแลปฏิบัติงานของบริษัท

ชื่อ : นายปองพล ผลิพืช

ตำแหน่ง : ผู้จัดการฝ่ายตรวจสอบภายใน

อายุ : 36 ปี

การศึกษา : ปริญญาตรี สาขาการสอบบัญชี มหาวิทยาลัยหอการค้าไทย

  ประสบการณ์การทำงาน : 2550 - ปัจจุบัน ผู้จัดการฝ่ายตรวจสอบภายใน บมจ.ไทยยูเนี่ยน
  กรุ๊ป

  2549 - ม.ค. 50 บริษัท เอสซีไอ ดับเบิ้ล อิมแพค จำกัด (ผู้ช่วยผู้จัดการฝ่ายตรวจสอบบัญชี)

  2544 - 2549 บริษัท บัญชีกิจ จำกัด (หัวหน้าฝ่ายตรวจสอบ)

ผู้สอบบัญชีรับอนุญาต เลขที่ 8549 / สภาวิชาชีพบัญชี

หลักสูตรที่จัดโดยสมาคมส่งเสริมสถาบันกรรมการไทย (IOD)

: Anti-Corruption – The Practical Guide (ACPG) ปี 2556

: Anti-Corruption – The Practical Guide (ACPG) ปี 2559

หลักสูตรอื่นๆ

+--------------------------------------------+-------------------------+
| ชื่อหลักสูตร                                   | ผู้จัดอบรม                 |
+--------------------------------------------+-------------------------+
| 1. Pre-CIA                                 | คณะพาณิชยศาสตร์และการบัญชี  |
|                                            |                         |
|                                            | จุฬาลงกรณ์มหาวิทยาลัย       |
+--------------------------------------------+-------------------------+
| 2. Internal Audit Forum no. 1/2016         | PWC                     |
+--------------------------------------------+-------------------------+
| 3. ERM Forum no. 1/2016 : Beyond risk      | PWC                     |
| identification What and how                |                         |
+--------------------------------------------+-------------------------+
| 4. มาตรฐานการบัญชีฉบับที่ 12 ภาษีเงินได้           | PwC และ TU              |
| และประเด็นทางบัญชีต่างๆ                        | Consolidation Team      |
+--------------------------------------------+-------------------------+
2.  ลักษณะการประกอบธุรกิจ

ประวัติความเป็นมาของบริษัท

บริษัท ไทยยูเนี่ยน โฟรเซ่น โปรดักส์ จำกัด (มหาชน) จดทะเบียนจัดตั้งขึ้นเมื่อวันที่ 17 มีนาคม
2531 โดยครั้งแรกได้ร่วมกันจัดตั้งบริษัท เอเซี่ยน แปซิฟิค ไทยทูน่า จำกัด ขึ้นก่อน ทั้งนี้
มีวัตถุประสงค์เพื่อประกอบกิจการอาหารทะเลแช่แข็งและนำเข้าส่งออก
รวมถึงแปรสภาพผลิตภัณฑ์อาหารเพื่อจัดจำหน่ายทั้งในและต่างประเทศ ต่อมาในเดือนตุลาคม 2531
จึงได้จดทะเบียนเปลี่ยนชื่อเป็น บริษัท ไทยยูเนี่ยน โฟรเซ่น โปรดักส์ จำกัด

จากนั้น ในปี 2535 บริษัทผู้ผลิตและจัดจำหน่ายรายใหญ่ในประเทศญี่ปุ่นได้แก่บริษัท มิตซูบิชิ จำกัด
และบริษัท ฮาโกโรโม่ ฟู้ดส์ จำกัด ซึ่งเป็นลูกค้าและผู้จำหน่ายของบริษัท
ได้เข้ามาร่วมลงทุนในบริษัท อย่างไรก็ตาม ในส่วนของผู้ถือหุ้นรายใหญ่ที่ถือเกินกว่าร้อยละ 10
ยังคงประกอบด้วยกลุ่มจันศิริ และกลุ่มนิรุตตินานนท์ จากนั้นบริษัทได้แปลงสภาพเป็นบริษัทมหาชน
พร้อมทั้งเข้าจดทะเบียนในตลาดหลักทรัพย์ ตั้งแต่ปี 2537

ในระยะเวลาที่ผ่านมา บริษัทได้มีการเพิ่มทุนเพื่อขยายการดำเนินงานและสภาพคล่องมาจนปัจจุบัน
ทุนจดทะเบียนเปลี่ยนเป็น 869,090,950 บาท (869,090,950 หุ้น หุ้นละ 1 บาท)
จากหุ้นสามัญดังกล่าวมีหุ้นสามัญจำนวน 120,000,000 หุ้น
เป็นหุ้นที่ออกเพื่อรองรับสิทธิการแปลงสภาพของหุ้นกู้แปลงสภาพ จำนวนเงิน 1,650 ล้านบาท
ที่บริษัทได้ออกจำหน่าย เมื่อปี 2542 และภายหลังได้มีการแปลงสภาพเป็นหุ้นสามัญจำนวน 110
ล้านหุ้น เมื่อวันที่ 6 กุมภาพันธ์ 2545 มีผลทำให้ทุนชำระแล้วเท่ากับ 859,090,950 บาท

บริษัท ไทยยูเนี่ยน โฟรเซ่น โปรดักส์ จำกัด (มหาชน)
ประกอบธุรกิจผลิตและจำหน่ายอาหารทะเลแช่แข็งและบรรจุกระป๋อง เพื่อส่งออกต่างประเทศ
ปัจจุบันบริษัทมีโรงงานผลิต 1 แห่งที่จังหวัดสมุทรสาคร และเพื่อให้การดำเนินธุรกิจครบวงจร
ก่อให้เกิดประสิทธิภาพในการผลิต การบริหารต้นทุน และการให้บริการลูกค้าที่มีประสิทธิภาพ
บริษัทจึงดำเนินกลยุทธ์ขยายการลงทุนทั้งในแบบ Expansion และ Integration
โดยเข้าลงทุนในบริษัทย่อยรวม 11 แห่ง ซึ่งเป็นบริษัทในประเทศ 9 แห่งและต่างประเทศ 2 แห่ง
ครอบคลุมธุรกิจด้านอาหารสำเร็จรูปและอาหารว่าง เช่น อาหารบรรจุกระป๋อง อาหารแช่แข็ง
ตลอดจนอาหารว่างประเภทต่างๆ
ขณะเดียวกันได้ขยายธุรกิจเข้าสู่การดำเนินงานในรูปธุรกิจบรรจุภัณฑ์และสิ่งพิมพ์ ธุรกิจอาหารสัตว์
เป็นต้น นอกจากนี้ บริษัทยังได้มีการลงทุนในบริษัทร่วมอีก 1 แห่ง ซึ่งประกอบธุรกิจผลิตปูอัด

บริษัทประกอบธุรกิจในกลุ่มธุรกิจต่างๆ โดยแบ่งเป็น ดังนี้

โครงสร้างรายได้จากการขายของบริษัทและบริษัทย่อย

Sales Structure of TUF and Subsidiaries

หน่วย: ล้านบาท

[TABLE]

* APC ถือหุ้นโดย SC และ Tri-U ถือหุ้นโดย TUI

หมายเหตุ: กลุ่มธุรกิจที่ 5 ไม่มีรายได้จากการขาย เนื่องจากเป็นธุรกิจการลงทุนในต่างประเทศ

: เป็นการแบ่งโครงสร้างรายได้จากการขาย หลังจากหักรายการระหว่างกันออกแล้ว
8. โครงสร้างเงินทุน

8.1 หลักทรัพย์ของบริษัท

เดิมบริษัทมีทุนจดทะเบียน 749,090,950 บาท โดยมีทุนเรียกชำระแล้ว 749,090,950 บาท
เช่นกัน แต่เนื่องจากในปี 2542 บริษัทได้ออกหุ้นกู้แปลงสภาพ จำนวน 1.65 ล้านหน่วย หน่วยละ
1,000 บาท เป็นเงินทั้งสิ้น 1,650 ล้านบาท ดังนั้น
บริษัทจึงได้ทำการจดทะเบียนเพิ่มทุนไว้เพื่อรองรับการแปลงสภาพของหุ้นกู้ดังกล่าว 120,000,000
หุ้น หุ้นละ 1 บาท และต่อมา วันที่ 6 กุมภาพันธ์ 2545
บริษัทได้แปลงสภาพหุ้นกู้ดังกล่าวทั้งหมดเป็นหุ้นสามัญ ในอัตรา 15 บาทต่อ 1 หุ้นสามัญ
รวมแปลงสภาพเป็นหุ้นสามัญได้ทั้งสิ้น 110,000,000 หุ้น
มีผลทำให้ทุนชำระแล้วของบริษัทเปลี่ยนไปเป็น 859,090,950 บาท
และมีทุนที่ยังไม่ได้เรียกชำระอีก 10,000,000 หุ้นดังนั้น ณ วันที่ 27 ธันวาคม 2545 จึงสรุปได้ว่า
บริษัทมีทุนจดทะเบียน 869,090,950 บาท เรียกชำระแล้ว 859,090,950 บาท แบ่งเป็นหุ้นสามัญ
859,090,950 หุ้น

8.2 ผู้ถือหุ้น ประกอบด้วยกลุ่มผู้ถือหุ้นรายใหญ่สูงสุด 10 รายแรก ดังนี้

  ------------------------------------------------- --------------- -------
  ลำดับ                                              จำนวนหุ้น         %

  1. กลุ่มจันศิริ                                        233,275,660     27.15

  2. บจก. ไทยเอ็นวีดีอาร์                               84,498,000      9.84

  3. กลุ่มนิรุตตินานนท์                                   71,245,960      8.30

  4. บจก. นอร์ทรัสต์ โนมินีส์                             36,908,900      4.30

  5. บจก. เอชเอสบีซี อินเตอร์เนชั่นแนล ทรัสตี้ (สิงคโปร์)      28,800,000      3.35

  6. บจก. มิตซูบิชิ คอร์ปอเรชั่น                           27,000,000      3.14

  7. บจก. ออลบอยส์ โนมินีส์                             26,214,500      3.05

  8. บจก. ฮาโกโรโม่ฟู้ดส์ คอร์ปอเรชั่น                     18,000,000      2.10

  9. นายชาน ติน ชู                                    17,129,680      1.99

  10. บจก. เมอร์ริลลินซ์ อินเตอร์เนชั่นแนล-สเปเชี่ยลไฟแนนซ์    16,097,000      1.87
  กรุ๊ป                                                               
  ------------------------------------------------- --------------- -------

หมายเหตุ: ณ วันที่ปิดสมุดทะเบียน 10 กันยายน 2545 จากจำนวนหุ้นทั้งสิ้น 859,090,950 หุ้น
มูลค่าหุ้นที่ตราไว้หุ้นละ 1 บาท

ในส่วนของบจก. ไทยเอ็นวีดีอาร์ ผู้ถือหุ้นจะไม่มีสิทธิในการออกคะแนนเสียงในการประชุมผู้ถือหุ้น
ซึ่งจะมีผลให้คะแนนเสียงหายไป 9.84% ของจำนวนหุ้นทั้งหมด

8.3 นโยบายการจ่ายเงินปันผล

บริษัท ไทยยูเนี่ยน โฟรเซ่น โปรดักส์ จำกัด (มหาชน) มีนโยบายที่จะจ่ายเงินปันผลให้แก่ผู้ถือหุ้น
ในอัตราไม่ต่ำกว่าร้อยละ 50 ของกำไรสุทธิในแต่ละปี และตั้งแต่ปี 2545 เป็นต้นไป
บริษัทมีนโยบายจะแบ่งจ่ายเงินปันผล 2 ครั้งต่อปี

บริษัท สงขลาแคนนิ่ง จำกัด (มหาชน) มีนโยบายที่จะจ่ายเงินปันผลให้แก่ผู้ถือหุ้น
ในอัตราไม่ต่ำกว่าร้อยละ 50 ของกำไรสุทธิในแต่ละปี
และในส่วนของบริษัทย่อยอื่นจะขึ้นอยู่กับผลประกอบการ
และความจำเป็นในการใช้เงินทุนเพื่อขยายธุรกิจในอนาคต อย่างไรก็ตาม หากบริษัทย่อยมีผลกำไร
และไม่มีความจำเป็นต้องสำรองเงินทุนไว้ใช้ในการขยายกิจการในปีนั้นๆ แต่อย่างใด
ก็จะจ่ายเงินปันผลในอัตราไม่ต่ำกว่าร้อยละ 50 ของกำไรสุทธิในแต่ละปี
การรับรองความถูกต้องของข้อมูล

ข้าพเจ้าได้ตรวจสอบข้อความและข้อมูลในแบบแสดงรายการข้อมูลฉบับนี้แล้ว ขอรับรองว่า
ข้อความและข้อมูลดังกล่าวถูกต้องครบถ้วนไม่เป็นเท็จไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย
และข้าพเจ้าทราบว่า หากข้อความและข้อมูลดังกล่าวไม่เป็นไปตามที่ข้าพเจ้าให้คำรับรองไว้
ผู้จองซื้อหลักทรัพย์อาจฟ้องร้องเรียกค่าเสียหายจากข้าพเจ้าได้ ตามมาตรา 82 หรือมาตรา 83
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้าพเจ้าอาจได้รับโทษตามมาตรา
278 แห่งพระราชบัญญัติเดียวกันด้วย

ในกรณีนี้ เพื่อเป็นหลักฐานว่า
เอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวปะราลี สุขะตุงคะ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสาวปะราลี สุขะตุงคะ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายไกรสร จันศิริ ประธานกรรมการ
............................………...............

2. นายธีรพงศ์ จันศิริ ประธานกรรมการบริหาร
............................………...............

3. นายชาน ฮอน กิต กรรมการบริหาร
............................………...............

4. นายเชง นิรุตตินานนท์ กรรมการบริหาร
............................………...............

5. นายชวน ตั้งจันสิริ กรรมการบริหาร
............................………...............

6. นายฤทธิรงค์ บุญมีโชติ กรรมการ บริหาร
............................………...............

7. นายยาซูโอะ โกโต้ กรรมการ ............................………...............

8. นายทาเคชิ อิโนอูเอะ กรรมการ
............................………...............

9. นายวิลเลี่ยม เอฟ เครินส์ กรรมการ
............................………...............

10. นางสาวชมนิตย์ สถิตยาธิวัฒน์ กรรมการ
............................………...............

11. นายชาน ชู วิง กรรมการบริหาร
............................………...............

12. นายชาน ชู ชง กรรมการบริหาร
............................………...............

13. นายกิติ ปิลันธนดิลก กรรมการ
............................………...............

14. นายศักดิ์ เกี่ยวการค้า กรรมการอิสระ
............................………...............

15. พล.ต.ต.ประชา อนุเคราะห์ดิลก กรรมการอิสระ
............................………...............

ผู้รับมอบอำนาจ

นางสาวปะราลี สุขะตุงคะ ผู้จัดการ สำนักงานประธานกรรมการบริหาร
............................………...............
[]

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

1.  ปัจจัยเสี่ยง 2

2.  ลักษณะการประกอบธุรกิจ 3

3.  การประกอบธุรกิจของแต่ละสายผลิตภัณฑ์ 7

4.  การวิจัยและพัฒนา 15

5.  ทรัพย์สินที่ใช้ในการประกอบธุรกิจ 16

6.  โครงการในอนาคต 17

7.  ข้อพิพาททางกฎหมาย 18

8.  โครงสร้างเงินทุน 18

9.  การจัดการ 20

10. การควบคุมภายใน 28

11. รายการระหว่างกัน 30

12. ฐานะการเงินและผลการดำเนินงาน 32

13. ข้อมูลอื่นที่เกี่ยวข้อง 41

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบอื่น